CELEX: 62017CN0086
Language: hu
Date: 2017-02-16 00:00:00
Title: C-86/17. P. sz. ügy: A Törvényszék (hetedik tanács) T-227/15. sz., Redpur GmbH kontra az Európai Unió Szellemi Tulajdoni Hivatala (EUIPO) ügyben 2016. december 15-én hozott ítélete ellen a Redpur GmbH által 2017. február 16-án benyújtott fellebbezés

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/16
            
         A Törvényszék (hetedik tanács) T-227/15. sz., Redpur GmbH kontra az Európai Unió Szellemi Tulajdoni Hivatala (EUIPO) ügyben 2016. december 15-én hozott ítélete ellen a Redpur GmbH által 2017. február 16-án benyújtott fellebbezés
   (C-86/17. P. sz. ügy)
   (2017/C 213/19)
   Az eljárás nyelve: német
   
      Felek
   
   
      Fellebbező: Redpur GmbH (képviselő: S. Schiller ügyvéd)
   
      A többi fél az eljárásban: az Európai Unió Szellemi Tulajdoni Hivatala (EUIPO), Redwell Manufaktur GmbH
   
      A fellebbező kérelmei
   
   
               —
            
            
               a Bíróság helyezze hatályon kívül az Európai Unió Törvényszéke által a T-227/15. sz. ügyben 2016. december 15-én hozott ítéletet, és utasítsa el a felszólalást;
            
         
               —
            
            
               az EUIPO-t kötelezze a felperes részéről a jelen eljárásban felmerült költségek viselésére;
            
         
               —
            
            
               a Redwell Manufaktur GmbH-t kötelezze a felperes részéről az EUIPO felszólalási osztálya és fellebbezési tanácsa előtti eljárásban felmerült költségek viselésére.
            
         
      Jogalapok és fontosabb érvek
   
   
      A vitatott védjegy bejelentője: a felperes.
   
      A vitatott védjegy: a „Redpur” szóvédjegy a 11. osztályba tartozó áruk tekintetében – 10 934 305. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felszólalási eljárásban részt vevő többi fél.
   
      A felszólalási eljárásban hivatkozott védjegy vagy megjelölés: a 004769717. sz. „redwell INFRAROT HEIZUNGEN” közösségi ábrás védjegy a 11. osztályba tartozó áruk tekintetében; a 232549. sz. „Redwell” osztrák szóvédjegy a 11. osztályba tartozó áruk tekintetében; a 914971. lajstromszámú „Redwell” nemzetközi szóvédjegy (WIPO) a 11. osztályba tartozó áruk tekintetében és a „REDWELL Manufaktur GmbH” ausztriai cégnév a fűtési rendszerek helyiségfűtő berendezések, így különösen infravörös fűtőkészülékek és berendezések tekintetében.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalap: a 207/2009 rendelet (1) 8. cikke (1) bekezdése b) pontjának megsértése.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2008. L 78., 1. o.).